Stoffer i åbne fængsler er et generelt stort problem, som Kriminalforsorgen hver dag kæmper for at komme til livs. Blandt andet er to hundeførere ansat til at hjælpe med bekæmpelsen af narkostrømmen i de nord- og midtjyske fængsler og arresthuse. Dagligt finder de to hundefører stoffer. - Jamen det er faktisk hver dag, vi finder noget, når vi er ude med hundene. Det er primært i de åbne fængsler, for der er det lettere at få stofferne ind for de indsatte. I de lukkede arresthuse er kontrollen større, og derfor er problemet mere begrænset, siger Thomas Kjærgaard, der er hundefører. I de første ni måneder af 2011 besøgte hundepatruljen Kragskovhede 60 gange, og fandt her 497 gram hash, 9,3 gram amfetamin, 27,3 gram kokain, 22 ampuller af anabolske steroider og 49 andre piller. I går blev en fængselsfunktionær fra Kragskovhede uheldig bemærket, da han blev varetægtsfængslet efter at have hjulpet med at smugle narkotika ind i fængslet sammen med to indsatte.

Referat:
Stoffer er et problem især i åbne fængsler som Kragskovhede.